LidanRubinov/Halacha-QA huggingface dataset:
שאלה: בר מצווה - נסיעה בשבת: לכבוד הרב, אני משמש חזן באופן קבוע בבית כנסת בת"א. שאלתי היא ביחס לתלמיד בר מצווה שאני מכין לעלייה לתורה: כיצד עליי לנהוג במידה והורי התלמיד (שאינם שומרי שבת) מבקשים לערוך את העלייה לתורה בשבת בבית הכנסת בו אני מתפלל? הסיטואציה היא שהתלמיד ואמו אמנם מתגוררים בת"א אך לא בסמיכות לבית הכנסת וסביר להניח שיגיעו עם רכב. האם מחובתי להתנות את הגעתם לבית הכנסת שלי בשבת בכך שילינו בסמיכות (מלון משפחה וכד )? האם התשובה מתייחסת לכל תלמיד בר מצווה שאותו אני מלמד (תושב ושאינו תושב ת"א)? ויישר כוח.
תשובה: הסכמתך לנסיעתם בשבת אסורה משום לפני עור לא תתן מכשול
שאלה: מעמד של מי שחייב כרת: האם מי שעושה חטאים שעונשם הוא עונש כרת אפשר לתת עליו דין של גוי כי בתורה כתוב "ונכרתה הנפש ההיא מעדת ישראל"
תשובה: ב"ה שאלתך מעניינת מאוד ומעוררת חשיבה ומקום ללמידה. לימוד של דברים כאלו צריך לדעתי העניה להיעשות בבית המדרש ולא דרך שאלות באינטרנט הואיל והן בנויות על ידע מעמיק, על בחינת מקורות ועל לימוד מסודר, לכן אם תרצה אשמח לכוון אותך למקום ללמוד שבו תוכל לברר את הדברים ולהרחיב בהם ובעוד נושאים ודברים שיעניינו אותך ואני מאמין שיתרמו לך המון. פעמים רבות אנו נוהגים לשפוט אנשים לפי מעשים שלהם, לפי מה שאנו מכירים, אך בדרך כלל השיפוט שלנו לא נכון. אנו כבני אדם רואים את הרובד החיצוני של הדבר וקל לנו להחליט מיד מה הדין ומה צריך לעשות עם האדם שעושה את העבירות האלו, אך באמת הדברים לא כך. כאשר אנו דנים דברים לעומקם, אנו מגלים שבאמת הדברים שונים מאוד ממה שהם היו נראים בהתחלה. ולכן חכמנו זכרונם לברכה לימדו אותנו על החשיבות לדון לכף זכות, להסתכל באופן חיובי על הדברים ולא להחליט מהר דברים. כרת זהו עונש שנכתב על עבירות מסויימות, אך באמת כדי להגיע לכרת צריך פרטים שונים ובירורים שונים של המצב ושל הגורמים ועוד ועוד, ולכן אנו האנשים הפשוטים לא נכנסים לבירורים כאלו. כאשר יש אדם שחוטא, אנו לא בוחנים את רמת החטא, אלא איך לעזור לו. אנו מאמינים שכל אדם רוצה טוב, ושבאמת גם החטאים שלו הם דבר שבא לדחוף אותו לחזור לעצמו, להתרומם ולהיות באמת יהודי צדיק וקדוש. אלא שצריך לעזור לו יותר, שהוא יותר במצב מסובך ומורכב. לכן אנו לא נבהלים, אלא משתדלים לעזור, משתדלים לתת לאנשים את הכלים להתקדם. אחד מהיסודות הגדולים ביותר של התשובה זה להפוך רחוק מה' לקירוב. פעמים שהריחוק הוא זה שגורם את הקירוב, ואז תשובה זו היא תשובה מאהבה שמסוגלת להפוך מחטאים למצוות, מריחוק מה' לקירוב גדול. לכן, לא נעסוק בריחוק אלא בקירוב, לא נעסוק בבעיות אלא בפתרונות ובהתקדמות. אשמח להיות לעזר, לכוון ולעזור בבניה. הרב יצחק גרינבלט.
שאלה: סדר מוצש"ק בכניסת חג מתן תורה: שבוע טוב ומבורך! 1. האם במוצאי שבת קודש הבא יש להתפלל תפילת ערבית של מוצאי שבת קודש או תפילת ערבית של יום טוב? 2. מתי מדליקים את נרות יום טוב של שבועות? 3.האם במוצאי שבת קודש שתהיה אומרים את ההבדלה כרגיל (ראשון לציון הינה הינם) או שמבדילים בתוך הקידוש? 4.האם מברכים בהבדלה הקרובה על הבשמים? 5.האם יש להדליק נר הבדלה במוצאי שבת קודש כשנכנס יום טוב? ובכלל לא הבנתי האם עורכים קידוש שבתוכו מבדילים על היין או שעורכים הבדלה רגילה? ואם כן מדליקים קודם נר הבדלה או נרות יום טוב? מה סדר הפעולות שיש לערוך בצאת הכוכבים לפי ר"ת? קידוש,הבדלה,הדלקת נרות יום טוב, ערבית ליום טוב,ערבית למוצאי שבת קודש?. אשמח לפירוט והסבר. מראש
תשובה: לשואלת, 1. מתפללים ערבית של יום טוב, ובאמצע תפילת העמידה מוסיפים קטע שמזכיר את המעבר משבת ליום טוב: "ותודיענו" (בסידור 'רינת ישראל' נוסח 'ספרד' עמוד 383). 2. את נרות החג מדליקים רק אחרי צאת השבת (20.15). כדי להדליק אותם צריך להכין לפני שבת "נר נשמה", שידלק מלפני שבת ועד צאתה וניתן יהיה להדליק ממנו את הנרות החדשים. 3. במוצאי שבת ההבדלה משולבת בקידוש (בסידור 'רינת ישראל' נוסח 'ספרד' עמודים 388 - 389), והסדר הוא: ברכת "בורא פרי הגפן", ברכת הקידוש ("ברוך. אשר בחר בנו מכל עם. מקדש ישראל והזמנים"), ברכת "בורא מאורי האש", ברכת ההבדלה ("ברוך. המבדיל בין קודש לחול" והסיום שונה מהרגיל: "ברוך אתה ה' המבדיל בין קודש לקודש"), ולבסוף ברכת "שהחיינו". הגמרא נותנת לכך סימן בראשי תיבות: יקנה"ז: יין ("פרי הגפן"), קידוש, נר, הבדלה, זמן ("שהחיינו. לזמן הזה"). 4. לא נוהגים להגיד את הפסוקים המקדימים "ראשון לציון הנה הינם" וכו'. גם לא מברכים על הבשמים (כי הם נועדו להרגיע את הנפש במעבר מהשבת לימות החול, וכעת לא עוברים ליום חול). 5. כאמור, מברכים "בורא מאורי האש", אבל לא חייבים לשם כך להדליק נר מיוחד. אפשר לברך את הברכה הזו על נרות החג. 6. סדר הפעולות: ערבית (תפילת חג עם אזכור של צאת השבת, כאמור), הדלקת נרות חג, קידוש עם הבדלה ביחד. אני לא בטוח שהבנתי למה התכוונת "לפי ר"ת". אם הכוונה "לפי ראשי תיבות", אז הסימן הוא: ענק. ערבית נרות קידוש. אם הכוונה "לפי רבנו תם", כלומר, אם את נוהגת להאריך את השבת לפי שיטתו המיוחדת של רבנו תם, אז הדלקת הנרות מתאחרת עד 20.51. את תפילת ערבית והקידוש עם הבדלה (בלי להדליק נר מיוחד) אפשר לפני זה, בפרט אם העיכוב גורם אי נוחות לבני המשפחה. כמה הערות לגבי הסדר: א. הסדר שבו ערבית לפני הנרות אינו כל כך עקרוני. העיקר הוא שהדלקת הנרות תהיה רק אחרי 20.15, וברוב בתי הכנסת מתחילים ערבית לפני זה. מי שלא מתפללת ערבית, צריכה להגיד לפני הדלקת הנרות "ברוך המבדיל בין קודש לקודש" בלי שם ה', כדי שיהיה מותר להדליק. ב. גם הסדר שהקידוש אחרי הדלקת הנרות אינו כל כך עקרוני. מי שלא הדליקה לפני הקידוש מדליקה אחריו. ג. כל אחד מברך "שהחיינו" (בעצמו, או יוצא ידי חובה בשמיעה ממישהו אחר) רק פעם אחת. בדרך כלל מקובל שהגבר אומר את הקידוש ומברך "שהחיינו" והאישה מדליקה נרות לפני כן ומברכת עליהם "שהחיינו". במקרה שבו האיש או האישה עושה את שני הדברים, מברכים "שהחיינו" רק פעם אחת, על הדבר הראשון שעושים: או הדלקת הנרות או הקידוש. כמו כן, אם האיש אמר את הקידוש ורק אחר כך האישה מדליקה נרות, היא לא מברכת "שהחיינו" כי כבר יצאה ידי חובתה בקידוש (אלא אם כן התכוונה שלא לצאת ידי חובה זו). אם משהו לא ברור אשמח להסביר יותר.
שאלה: אכילת לחם שלא בסעודה: אדם שאכל לחם בשיעור פחות מ 4 ביצים, מה מברך ברכה אחרונה? לשיטת אלה שאינם מברכים ברכת המזון בפחות משיעור זה. (לא בסעודה). אודה על ציון המקור לתשובה
תשובה: על לחם מברכים ברכת המזון אם אכל שיעור כזית (אורח חיים, קסח, ט). אתה מן הסתם מתכוון לפת הבאה בכיסנין, כלומר, למיני מזונות שקבע עליהן סעודה (משנה ברורה בסימן קסח אות כד). אם אכל שיעור קביעת סעודה מברך ברכת המזון. אם לא, יברך על המחיה.
שאלה: אסור להעסיק בשחור?: אם אני מבין נכון, מדין תורה חל עלי איסור להעסיק בשחור? השאלה נשאלה בהמשך לשאלה "זכויות סוציאליות לעובד בשחור"
תשובה: התורה נותנת מקום למנהג המדינה, וממילא הוא מקבל תוקף בפסיקת הדין.
שאלה: רווק לעומת נשוי : לרב רציתי לדעת האם אדם נשוי לעומת רווק זוכה יותר לקרבת אלוקים? האם רווק לא יכל להשיג צלם אלוקים גם בלי שהיא נשוי? המשוג " פלגא דגופה" לא כל מצלצל לי באוזן מאחר כי אני מכיר זוגות נשואים ואין להם שום צלם אלוקים על פניהם. לעומת זאת מכיר רווקים שלא נשואים והם "מוארים". לגבי שמירת הברית האם יש עדות שאדם נשוי פוגם פחות מרווק? לפי הבנתי רווק מקבל שכר הרבה על עצם היותו שרוי" ללא אישה" כי הוא בגדר חיי כאנוס. אני לא מכיר מישהו שטוב לו להיות לבד! מצד שני הזוהר הקדוש תיקוני הזוהר כותבים שאדם נשוי יכל לאבד שני העולמות מאתתא דלאו מיניה, דאיהי כנגדו, ובגין דא זכה עזר, בת זוגיה דאיהי עזר ליה באורייתא בפקודא בדחילו וברחימו, עזר לו בעלמא דין, ובעלמא דאתי, ואם לאו, אחרא דלאו איהו מיניה, איהי כנגדו, לאובדא ליה מתרין עלמין, וכל דא גרים ליה בגין דלא נטיר טפה קדמאה לבת זוגיה. אז למה הסתיגמה על הרווקים. הרי רווק יכל להיות צדיק גמור. גם ללא אישה. האם זה נכון כבוד הרב? אשמח לתשובה מפורטת על הנושאים שהזכרתי.
תשובה: לכתחילה שלימות האדם כשהוא נשוי והוא בנוי משני החלקים שמשלימים את האישיות מלבד העובדה שרק בזה הוא יכול להשתתף בבנין הדור הבא. נכון שישנם אנשים נשואים שהם מקולקלים, אבל הקלקול לא בא בגלל הנישואים אלא בגלל קלקול נפשי שהיה מקודם. רווק יכול להיות צדיק גם אם איננו נשוי, אבל איננו יכול להשלים הרבה מצוות שאפשר לקיים רק ע"י נישואים ולכן אולי הוא צדיק אבל לא צדיק גמור. ומה שנוגע לצלם אלוקים זה ענין רוחני שרק הבורא קובע ולא אנחנו.
שאלה: הוספת אוכל לסיר המונח על הפלטה: ברצוני לשאול 2 שאלות: א. האם מותר בבוקר שבת להכניס לסיר חמין המונח על הפלטה מערב שבת בשר קציצות יבשות? (יש לציין שרק אניח אותן למעלה ללא לבחוש בקדרה, ע"מ שלא יתייבשו כל השבת בחמין, כמו כן הם מבושלים כל צרכם). ב. הא מותר להשתמש ברשת של שק תפוחי אדמה ע"מ לשטוף כלים בשבת?
תשובה: א) אין בעיה של הכנסת הבשר או הקציצות לחמין. אך יש ליזהר שגם החמין יהיה מבושל כל צרכו (ויש המחמירים שאף העצמות תהיינה כבר רכות וראויות לאכילה למי שרגיל בכך), שאם לא כך יהיה אסור לסגור שוב את מכסה הסיר. ב) מותר. הרב עודד מילר
שאלה: האבקת פרחים בשמיטה: האם מותר להאביק ידנית פרחי עצי פרי בשביעית? האם פסיפלורה כלולה בדין זה?
תשובה: וברכת ד' היו שהקלו בגלל הצלת הפירות, אבל רבים חלקו על כך, ואסרו אפילו לפי דעת החזו"א, מכיוון שאין זו פעולה שבאה לשמר את הפרי אלא לייצור פרי וקשה להתיר. על כן יש להמנע, אפשר לעשות לאחר היתר מכירה ולאחר מכן אפשר להאביק. בברכת התורה והארץ יהודה הלוי עמיחי מכון התורה והארץ
שאלה: השבת אבדה שנמצאה לאחר תקופה: הרב, במהלך סדר שבוצע בבית התגלו מספר ספרים שהתבררו להיות פריטים שהושאלו לפני מספר שנים לא מועט. ככל הנראה לא ניתן לאתר את בעל הספרים היום או שצפוי קושי רב לעשות זאת. אמנם מבחינת שווי איני מערך ששווים רב וסביר שנשכחו על ידי הבעלים, אך יש להכריע בסוגיה זאת. מה ימליץ הרב לעשות? ב ו
תשובה: אם אין דרך לאתר את בעלים של הספרים, אפשר להמשיך לשמור אותם, או להשתמש בהם בתנאי שתעריכו כמה הם שווים, ותרשמו במקום שמור את הסימנים והשווי שלהם. כדי שאם יתברר זהות הבעלים באיזה שהוא דרך או על ידי אליהו תוכלו לשלם להם את שווי הספרים. אם אפשר למצוא את הבעלים ללא הוצאות כספיות לא פרופורציונליות ביחס לספרים, מחויבים לעשות מאמץ זה אף אם הוא רב. אלא אם כן יש אומדן ברור שבעלי הספרים אינו מעוניין שהמוצא יעשה מאמץ כה רב עבור ערך פעוט כזה. אומדן כזה לא יהיה נכון אם יתכן שיש לבעלים קשר ייחודי לחפץ, מעבר לשווי שלו. למעשה יש לאמוד שאדם אינו מצפה ממוצא לעשות מאמץ רב עבור חפץ ששווה עד לשלושים שקלים. הרב מרדכי גרוס.
שאלה: כירת גז בחג: יש לנו בבית כירה גז.שאתה שם מיכל גז קטן ושזה נגמר מחליפים אותו. אנחנו רוצים להכין פסטה בחג שבועות (מוצאי שבת) אם נגמר המיכל גז אפשר להחליף אותו בחג??
תשובה: ב"ה שלו-ם וברכה הותר לבשל בחג על ידי הדלקה מאש דולקת(העברה) אבל אין היתר לבנות כיריים. לפעמים בחיבור מיכל הגז עוברים על איסור מכה בפטיש. לכן אין להחליף. הרב חגי בר גיורא
שאלה: סכין פרווה שחתך בשר לא רותח: חתכתי בסכין פרווה מאפה ממולא בשר שחומם על הפלטה, המאכל לא היה בדרגת חום שהיד סולדת ממנו, מה דין הסכין האם עדיין מוגדר פרווה ויהיה אפשר לדוגמא לחתוך בו בצל לארוחה חלבית?
תשובה: הסכין עדיין פרווה. הרב עודד מילר
שאלה: עד בחופה - קרוב משפחה: מה הדין כשהכלה יש לה בת דודה ובעלה רוצה להעיד בכתובה ובקידושין? ומה קורה אם קרה שאחר חופה דבר זה התברר, מה צריך לעשות?
תשובה: הוא פסול להעיד. אבל אם כבר קרה אפשר להסתמך על זה שעוד מישהו כשר ראה, למשל הרב או מישהו אחר, ואפילו אם החתן אמר בחתונה "אתם עדי" אנחנו אומרים שמן הסתם הוא אמר את זה לתיקוני ולא לעיוותי (הכוונה שהוא אמר את זה כדי שכן יחולו הקידושין ולכן מן הסתם הוא רוצה שעוד מישהו יחשב עד). בכל מקרה לא צריך לבטל את הקידושין.
שאלה: אישה בתור שרה בממשלה: בקשר למה שהרב אומר שבכנסת זה יותר קל שאשה תיהיה כי אין לה מעמד של שופטת וכדו זה אומר שאסור למנותה לשרה שאז יהיה לה סמכות או שמותר? תודר רבה לכבוד הרה ג. השאלה נשאלה בהמשך לשאלה "הצבעה בפריימריז עבור אישה או גוי"
תשובה: יש מקום להקל, למרות שלכתחילה זה לא ראוי.
שאלה: מצוות מעקה בבית קנוי: אדם קנה בית מחברו ללא מעקה לגגו. האם חייב הוא בבניית מעקה, או שדין זה מוטל על הבונה בלבד? (נמק בבקשה את תשובתך).
תשובה: שאלת שאלה מצוינת. המדרש בספרי עונה על שאלה זו. התורה בפרשת כי תצא (דברים כ"ב,ח') מצווה על האדם, לשים מעקה לגגו שנאמר: "כי תבנה בית חדש ועשית מעקה לגגך, ולא תשים דמים בביתך, כי יפול הנופל ממנו", וכך נפסק להלכה בשולחן ערוך חושן משפט סימן תכ"ז סעיף א'. ושואל המדרש בספרי (דברים פיסקא רכ"ט ד"ה כי) : "כי תבנה בית חדש, אין לי אלא בונה, לקח ירש ונתן לו במתנה מנין? תלמוד לומר בית, מכל מקום". כלומר לפי פשט הפסוקים משמע שדווקא מי שבונה בית מחויב במצווה זו אך אם קנה או קיבל בית ממשהו אחר ואין בו מעקה אין עליו מצוות מעקה? ומחדש המדרש כי התורה כתבה בית סתם. ואין זה משנה כיצד הבית שלו. כל עוד יש לו בית הוא חייב בבנית מעקה. והסיבה גם כתובה בתורה:" ולא תשים דמים בביתך, כי יפול הנופל ממנו". אסור שיהיה מכשול בבית שמשהו יכול להנזק ממנו. והאחריות להסיר או למנוע את המכשול מוטלת על בעל הבית. לכן אדם שקנה בית מחברו ללא מעקה לגגו חייב בבניית מעקה הרב חגי לרר
שאלה: גילוי סוד: לרב, סיפרו לי סוד, וקשה לי לשמור אותו האם מותר לי לספרו כאשר אני לא בטוח שגלוי הסוד מזיק?
תשובה: תשובה מובא במשלי: 'הולך רכיל מגלה סוד ונאמן רוח מכסה דבר' והסביר המלבי"ם: מי שהולך רגיל טבעו לגלות סוד, והסוד הוא כפיקדון שחברו הפקיד אצלו, כפי שאסור למעול בפיקדון כך אסור למעול בחברו שהפקיד אצלו סוד. ולא רק בין חברים אלא גם בבית הדין שיושבים דיינים לדון, אסור לדיין לגלות מהדיונים בבית הדין ולומר אני מזכה אבל אני בדעת מיעוט מול חברי הדיינים. והסביר השערי תשובה בגילוי סוד אדם פוגע בצנעת הפרט. ויש בכך איסור של 'בל יאמר' ונלמד מדבר ה' אל משה 'מאהל מועד לאמור' אמור את הדברים לאחר נתינת רשות. ולכן חל איסור גילוי סוד כאשר יש בכך נזק ממוני או גו גופני או אפילו מפחיד את האדם שגילו את סודו, האיסור הוא מהתורה וכאשר אין נזק כלל בגילוי הסוד האיסור הוא מדרבנן. ולכן אסור לגלות אף שהתגלה במקרה וכן אסור לגלות סודם של נפטרים. ישנם יוצאים מהכלל, שמותר ואף מצווה לגלות, לדוגמא: א. רופא היודע שיש למאן דהו העומד להינשא מחלה סופנית מצווה לגלות את הדבר לכלה המיועדת, 'משום לא תעמוד על דם רעך' כאשר רואים שטומנים לה פח צריך להזהירה. וסיבה נוספת 'לפני עוור לא תיתן מכשול'. ב. חייב למסור על מחלה כאשר החולה נוהג למרות היותו חולה אפילפסיה. ג. עובד במאפיה שיש למאפיה סודות מקצועיים מותר לו לגלות לאשתו על השיטות באפיה, אבל אם נאמר לו לשמור את סודות המקצוע גם לאשתו אסור לגלות. ד. כאשר דיין נשאל לסיבת גירושיו של מאן דהו על מנת להינשא עמו נישואים שניים, אסור לדיין לגלות את סיבת גירושיו, אבל מותר לו לומר לכלה המיועדת 'אני לא מייעץ לך להתחתן איתו' ה. אדם המצווה לא להדפיס את כתביו ונפטר, אם יש בספריו תועלת מותר כדין תרומה שאסור לאבדה. ו. רישום פרוטקול בבית הדין למרות שהקלדנית שומעת את הדברים כיוון שאין ברירה מותר. אחרית דבר: כתוב בספר קדמונים שהמגלה סוד של הזולת מבלי רשות מתגלגל לעולם שהוא אילם. מקורות: סנהדרין לא,א יומא ד,ב. שערי תשובה ג,רכה. שמירת הלשון פרק ה' וחוט השני שם. צי"א יג,פא. חלקת יעקב עט.
שאלה: פטריות במסעדה: האם מותר לאכול פטריות או מאכל עם פטריות במסעדה שהרי לא בטוח שבדקו אותם כמו שצריך מתולעים. והאם זה שונה כשהמסעדה מהדרין. השאלה נשאלה בהמשך לשאלה "בדיקת חרקים בפטריות טריות"
תשובה: וברכת ד' נראה הכל לפי הכשרות במקום, אם הכשרות היא טובה ובודקת גם הפטריות יהיו נקיות מחרקים, אולם אם אין הכשרות טובה ואיננה בודקת את המוצרים כנראה שגם הפטריות יהיו נגועות. יש לבדוק אצל המשגיח המקומי כיצד מתנהלת הכשרות במקום. בברכת התורה והארץ יהודה הלוי עמיחי מכון התורה והארץ
שאלה: אכילה אצל חברים: אני מתארחת הרבה אצל חברים, הם דתיים אבל לא ברור לי עד כמה הם בקיאים בכל ההלכות של שמירת כשרות התנור בעניין בשר וחלב (לדוגמה שצריך לחכות 24 שעות). כשהם מגישים עוגה שנאפת בתנור כזה מותר לי לאכול?
תשובה: וברכת ד' אנו פוסקים שסתם כלים אינם בני יומם, דהיינו כשלא ידוע על כלי מה מעמדו ההלכתי אנו נוקטים שהוא כאילו אינו בן יומו, וכמו כן בתנור יש עוד סיבות להקל, לכן נראה שאין צורך לחוש במאפים הנאפים בתנור שיתכן שלא חיכו 24 שעות. בברכת התורה והארץ הרב יהודה הלוי עמיחי מכון התורה והארץ
שאלה: למה העורב תקף אותי?: בוקר טוב וחודש טוב ומבורך, הבוקר יצאתי לעבודה כהרגלי לכוון תחנת האוטובוס. בדרך תקף אותי עורב, ניסה לנקר אותי בראשי מס פעמים, התחלתי לרוץ ולצרוח והוא לא הרפה הוא המשיך לללכת ולחזור לכוון הראש שלי. עד שהיה שלב שהתמוטטתי על הרצפה (כנראה שהתעלפתי), רק כשהגיעו אנשים לכווני אז הוא הפסיק. אני יודעת שאין ייסורים ללא עוון. רציתי שתעזרו לי אוליי לחשוב לפי מה שקרה, איזה חטא יכול להיות שעשיתי שקרה לי כזה דבר?? ויום מבורך
תשובה: תבדקי אם הרגזת את העורב במשהו, ואם את נשואה האם את נזהרת ללכת בכיסוי ראש כפי שהתורה מחייבת. ואם את רוצה למצוא איזה חטא שקשור מלבד חוסר כיסוי ראש, אולי מחשבות לא טובות כלפי שמים או כלפי אדם. בין כך, כדאי לפנות לאלה שעוסקים בנושא כדי שיסלקו או יהרגו את אותו עורב. ומן השמים יגנו עליך להבא.
שאלה: נישואים חוזרים לגרוש: האם אישה שהתגרשה שלוש פעמים משלושה גברים שונים יכולה לחזור לגרוש הראשון, או שלעולם לא תוכל לחזור אל הגרוש הראשון?
תשובה: לצערי אין היתר לאיסור. הרב משה מאיר אבינר
שאלה: ברכת המזון, נטילת ידיים: ו מראש על נדיבותך לענות על שאלתי. 1.אם בברכת המזון אמרתי מגדיל במקום מגדול והמשכתי לברך האם אני צריכה לחזור,ולמה? 2.אם אני נוגעת בנעליים או בכל מקום מלוכלך ידוע שצריך לנטול ידים אבל איך לנטול כמו שנוטלים לפני ארוחה או כמו בבוקר שנוטלים לסורגין? מראש אתם נורא עוזרים לי להתקדם בעבודת השם נכונה.
תשובה: 1. אין צורך לחזור אם אמרת מגדיל במקום מגדול או להיפך. טעם הדבר הוא שאמירת "מגדיל ישועות מלכו" וכן הדקדוק בין מגדיל למגדול אינם אלא מנהג, ולכן אין מקפידים אם בדיעבד אמר שלא על פי הדקדוק. 2. טעם נטילת ידיים אחרי נגיעה בנעליים ובמקומות מלוכלכים הוא משום נקיות, ולכן מספיק רק לשטוף את הידיים מהברז, ואין צריך כלי ושלוש פעמים לסירוגין. אמנם יש שנהגו גם בזה ליטול בכלי שלוש פעמים לסירוגין, אך מעיקר הדין אין צריך להחמיר כמותם. יהי רצון שתמשיכי להתקדם בעבודת ה' בקדושה ובשמחה, הרב נועם לזר
שאלה: גפן בעציץ לביהמ"ק: אדם שמגדל בחלון ביתו בעציץ גפן, האם יוכל להביא ממנה ביכורים? האם יוכל להשתמש ביין לנסכים? השאלה נשאלה בהמשך לשאלה "כרם מודלת-יין הראוי למקדש"
תשובה: וברכת ד' אנו פוסקים שעציץ נקוב הוא כקרקע לכל דבר ואפילו מדאורייתא, ועל כן אם הגפן תהיה בעציץ נקוב היא תהיה כגפן לכל דיניה. בברכת התורה והארץ יהודה הלוי עמיחי מכון התורה והארץ
שאלה: לעשן סמים ע"פ ההלכה: שאלה שהתעוררה בעקבות דיון בנושא. אם העישון של הסם הקל (גראס נקי שלא פוגע בבריאות) גורם לאדם להיות מרוכז. וגם יש לאותו אדם בעיה של תיקים וכשהוא לוקח זה מקל עליו וגורם לו להיות צלול. האם לפי ההלכה לבן אדם כזה שסובל מתיקים יכול לקחת גראס נקי שיקל עליו?
תשובה: אם רופא מדיציני ממליץ על כך מסיבה רפואית לפרק זמן מוגדר מותר אך ללא סיבה רפואית מוצדקת אסור שומר נפשו ירחק מכל סם שהא אפילו קל שבקלים
שאלה: משמעות של הפרת נדר: נדרתי נדר בהיותי לבד כי לא אעשן בתקופת הלימודים, כיוון שהרגשתי כי הדבר גורם לי לאיבוד ריכוז. לצערי, עישנתי. האם זימנתי אליי בהפרת הנדר מכשול בלימודים? שמא עליי להמשיך באיסור כאילו לא עברתי עליו? מה עליי לעשות?
תשובה: ברור מדבריך שעברת על נדר וצריך לתקן את המעשים. הדרך לתיקון היא קודם כל להפסיק לעשן כפי שנדרת בזמן הלימודים. שנית לקבל מספר ימים שלא לעשן גם לא בזמן הלימודים כמספר הימים שעישנת בזמן הלימודים. שלישית לעשות התרת נדרים לכפר על מה שעברת ולתת צדקה כמספר הימים שעברת. ויתן ד' ותצליח ותזכה לסליחה וכפרה.
שאלה: חשד לעבירה: אני גר בקנדה, לפני חודש ראיתי כאן בסופר קלמנטינות מישראל. פרי טרי ויפה, ככל הנראה נקטף השנה. הרב המקומי אמר לי לא לקנות את התוצרת הזאת. יש לי את הפרטים של בית אריזה ומוכר, משווק בארץ. האם ניתן להגיש תלונה? למי לפנות לשם בירור?
תשובה: לא ידוע לי על קלמנטינות בישראל בעונה זו של השנה אך גם אם יש, אם החקלאי מכר את הפרדס לגוי באמצעות הרבנות הראשית מותר לאכול אותן
שאלה: לטבול בים המלח ביום טוב: האם מותר לטבול בחוף הצמוד למלון בים המלח (לא לצרכי טהרה) כשהטובל מקפיד לא לסחוט את בגד הים או לטלטל טיפות מים לחוף. אם אסור, אבקש מהרב לציין על אילו איסורים עובר הטובל. השאלה נשאלה בהמשך לשאלה "לשחות ביום טוב בים המלח ועוד"
תשובה: גם אם אדם לא סוחט ולא מטלטל יש איסור לשחות בים מגזרת חכמים שגזרו שלא לשחות בים.
שאלה: אופן חלוקת דמי שדכנות: אבקש לדעת כמה עלי (אב הכלה) לשלם דמי שדכנות וכיצד יש לחלקו כשהשידוך נעשה דלהלן: כלתי א סיפרה לחברתה ב שיש לה גיסה כזאת וכזאת המעוניינת בבחור כזה וכזה. ב שוחחה על כך עם אחותה ג ששוחחה על כך עם חברתה ד שהציעה את אחיה. מספרי הטלפונים של הבחור והבת הועברו ישירות אליהם (ללא ידיעת ההורים). השניים נפגשו מספר פעמים והחליטו להתחתן. ולמציעים לא הייתה שום מעורבות נוספת.
תשובה: הפוסקים בארו שהשדכן הוא סוג של מתווך (סרסור) ופעולתו היא שוות כסף. (רמ"א חושן משפט סימן קפ"ה סעיף י'). לאור באור זה מובן שיש שווי כספי לפועלת השידוכין וראוי לשלם עליה, אף שלא "הוזמנה" מראש על ידי ההורים. כמה? למי? הדבר אינו מוגדר באופן מוחלט אלא שישנם קווי יסוד מנחים להערכת פעולת השדכן, ולרוב תלו זאת במנהג המקובל במדינה. כמו בתיווך דירות וכדו' גם בשידוכין בין איש לאישה, פעמים ויש כמה שותפים, יש שהגו את הרעיון ויש שדחפו ופעלו למימושו. האחרונים טענו שבמצב כזה שיש כמה שותפים יש לדיינים לאמוד בדעתם את חלקו של כל שותף בשידוך ועל פי אומדן זה, בנוסף לנוהג המקובל במדינה בתחום הזה, יש לשקלל את הת לכל אחד ואחד.(פתחי תשובה שם.) כללו של דבר שכל מי שעשה מעשה שהועיל (בצורה משמעותית) לשידוך ראוי הוא לקבל תמורה לפעולתו. בעל ערוך השולחן (סימן קפ"ה סעיף י"ב וי"ג ) טען שבמצב של כמה שדכנים הראשון והאחרון נוטלים את הת ומתחלקים בו שהראשון מוגדר האיש שהגה את הרעיון והאחרון מוגדר האיש שסגר את הפרטים בין הזוג ובין ההורים. כמובן שלכל דור ולכל מגזר, יש את הגדרת התפקיד של השדכן המיוחדת לו, יש מקומות שהשדכן פועל להסכמה בין הצדדים גם בנושאים הממוניים (כמה כסף ייתן כל צד, דירה, חתונה וכו') ויש מקומות שהשדכן פועל בעיקר בריצוי של בני הזוג ובעזרה בבירור ההתאמה שבינם. לעניות דעתי במקרה ששאלת כולם ביחד מוגדרים כשדכן ה"מתחיל" וראוי לשלם לכל אחת מהן, כמובן שאין חיוב בסכום גבוה (בוודאי כשאינם דורשות ת ) והעיקר הוא הכרת הטוב וה כמו כן, נראה, ששני הצדדים, הורי החתן והורי הכלה צריכים להיות שותפים בת זה. מזל טוב!
שאלה: עמידה יציבה מול רוחות העולם החילוני: לכבוד הרב! רציתי לדעת איך אני יכולה לעמוד איתנה מול חברות שבאות מביתה ממוצע מבחינת ההלכה או אפילו מסורתי (אני לומדת באולפנה אזורית שאין כל כך אפשרות לסנן אותן.) בקצרה, איך יכולה להשפיע עליהם ולא הן עלי? אני חושבת שיש לי מה להציע להן, יש לי אפשרות כזו. אבל הן רבות ממני ושמות שירים שאני לא רוצה לשמוע, והם משתמשות במילים לא ראויות ולפעמים אני מוצאת את עצמי אומרת אותן ואני ממש לא רוצה, אבל אני כבר מחוספסת ולא שמה לב לבעיה. איך אני יוכל להיות צוק איתן מול אותן סערות שאני חווה? לכבוד הרב. (אני אשמח לתשובה מפורטת.)
תשובה: ב"ה לך. קיבלתי את שאלתך והיא ממש טובה וחשובה. מאוד לא קל לעמוד מול לחץ חברתי, מאוד לא קל להיות במקום שבו הבנות האחרות משוכות למטה, ואת רוצה משהו אחר. לכן, אם את יכולה, מאוד מומלץ להחליף אולפנה, לכת למקום שבו תוכלי לקבל כוחות למעלה, ולקבל את מה שאת צריכה. אם הדבר לא אפשרי, חשוב מאוד שתהיי חזקה, שתמשיכי במה שאת מאמינה. יש בך כוחות נפלאים, המון אמת פנימית, המון אמונה, ויש בך אוצרות נפלאים, ואת חייבת לחיות את האוצרות האלו, אלא שזה לא תמיד קל. כאשר הסחף שלילי, מחליש, זה מאוד לא קל. אז מה עושים? חשוב לדעת שכל אחד מאיתנו צריך כל הזמן דברים שיחזקו אותו, שידחפו אותו קדימה. כבר אמרו גדולי ישראל שאדם נמצא או בעליה או בירידה, וזו הבחירה של האדם. לכן אם את תשקיעי באמת בלעלות למעלה, הן לא ישפיעו עלייך. ויתר מכך, כאשר את תשקיעי באמת שלך, בשאיפות שלך להתקדם, הן רק יקבלו זאת ויעריכו זאת. יהיה לך הרבה יותר קל להתמודד ולהתגבר, ופשוט תראי את עצמך חזקה ויציבה. ידוע שחסידי חב"ד במשך שנים הולכים לכל מיני מקומות וזוכים להשפיע שם ולא להסחף אחר זרם שקיים במקום, והיסוד הגדול שיש להם, כמובן מלבד הברכה של האדמו"ר היא המסירות שכאשר אדם חזק ועסוק בלהתעלות ובלהשפיע הוא לא מושפע. לכן את יכולה, כן יש לך את הכוחות לכך, ואם תפעלי נכון, לא רק שלא תרדי, אלא שמההתמודדות הזו תצאי הרבה יותר גדולה ועם המון כוחות גדולים וחשובים. איך מתחזקים? איך מתעלים? הדבר הראשון הוא להיות מחוברים למקור עצמה, למקור של התעלות. בכל מקום יש מרכזים שיכולים להתמלא מהם, כמו מדרשות לבנות, שיעורי תורה, קשר עם רבנית, ופשוט לקחת כל מה שקיים סביבך. כמובן מהדברים שירימו אותך למעלה. כמה שיותר תלכי לשיעורי תורה, כמה שיותר תהיי מחוברת אל הקדושה, כך תרגישי שזה המקום שלך, וזה יתן לך את הכוחות. השקיעי בכך, שבמקום שלך יש המון אוצרות של תורה. כמובן שישנה גם אפשרות לשמוע שיעורים דרך האינטרנט, באתרים השונים ממש שיעורים נפלאים, אך יותר חשוב זה שיהיה לך קשר מעשי, מוחשי שידחוף אותך קדימה. אם תרצי אשמח לעזור לך ליצור לך מערכת של קשרים שיקדמו אותך. בשלב השני, כאשר תרגישי שיש לך המון כוחות, תוכלי להשפיע על הבנות האחרות, תרגישי עם ביטחון עצמי ועם עצמות נפלאות להשפיע. היי חזקה ואשמח לעזור בכל מה שאוכל. הרב יצחק גרינבלט.
שאלה: חג שבועות שאחרי שבת - נרות נשמה : בהמשך לתשובות המחכימות ביחס להכנות לחג השבועות שאחרי שבתף מתעוררת שאלת הדלקת נרות נשמה שמקובל להדליקם לקראת שבועות. כיצד ינהג המדליק בביתו? כצד ינהג המדליק המתארח בבית מלון כשהנרות בחדר? או כשהמלון מכין? השאלה נשאלה בהמשך לשאלה "חג שבועות במוצאי שבת"
תשובה: בתי מלון אוסרים להדליק בחדרים, וחמירא סכנתא מאיסורא. לכן מדליקים נרות נשמה בלובי היכן שמדליקים את נרות החג.
שאלה: השכרת חנות לאדם שיעבוד בשבת: ברשותי חנות המועמדת להשכרה, אני מתנה את ההשכרה בכך שלא יעבדו בה בשבת. על הפרק עומד שוכר שאינו יהודי. יהיה לו שותף יהודי שיהיה רשום בחוזה אך בפועל לא יעבוד במקום. אם נחתום על חוזה, העסק יהיה רשום על שם השוכר, הארנונה וכל התשלומים של החנות יהיו על שמו. האם ניתן לאפשר לו להפעיל את המקום בשבת?
תשובה: אם החנות באזור יהודי אין לאפשר גם לגוי שימכור בה בשבת ליהודים אם המדובר בחנות שסגורה בשבת ורק ייתכן שהגוי יעשה בתוכה מלאכות בצינעה בשבת - מותר
שאלה: קנייה באינטרנט ממוכר בחו"ל ואולי יש טעות של המוכר: הזמנתי מוצר מחו"ל ובזמן ההכנה לקנייה פירטתי שהמשלוח לישראל והופיע שעלי לשלם עוד כ11 דולר. אבל במעבר לביצוע הת הסכום הזה נמחק ונותר רק מחיר המוצר. אבקש לציין שניסיתי כל מיני דרכים באותו אתר כולל הרשמה וכל פעם קרה הדבר שילמתי כי חשבתי שאם ישנה טעות יצרו איתי קשר, דבר שלא קרה והמוכר כבר שלח את המוצר ונתן לי מספר מעקב. האם עלי להעיר את צומת ליבו שלא שולם מחיר המשלוח? (ואז להחזיר את הסכום) האם המוכר לא היה צריך לבדוק את העניין לפני שהוא שולח את החבילה? רוב הסיכויים שהמוכר גוי (קניה מאנגליה), מה התשובה למקרה שהמוכר יהודי?
תשובה: מכיוון שאתה פעלת לפי הכללים שהציב המוכר באתר המכירות שלו הרי שאין כאן חשש של גניבה וכדו' גם אם נאמר שיש כאן דין של "השבת אבידה" קרי השבת ממון ששיך לאדם אחר שנמצא ברשותך (דמי המשלוח ) הרי שאתה ניסית בכל הדרכים שפרטת להשיב לו - והוא לא ענה לך. כמו כן, יש לו את הפרטים שלך ואם הוא ירצה לבדוק חשבונותיו ולדרוש את הסכום הנ"ל הרי דבר זה ביכולתו. ובנוסף, כפי שכתבת יש כאן צד נוסף להיתר שהרי לא נתחדשה בתורה מצוות השבת אבידה אלא באיש מישראל (שולחן ערוך חושן משפט סימן רנ"ט ורס"ו)